
Godina 1. Studeni-prosinac 1939 Broj 6 ' 
ETNOGRAFSKI MUZEJ 
ZAGREE 
Ing. Franjo Bahovec, Zagreb: 
Skloništa protiv napadaj Kal a do MOE. 


I. Općenito 


Sklonište, kao najopćenitije zaštitno sredstvo, treba da 
štiti pri napadaju iz zraka od djelovanja svih napadajnih sred- 
stava, dakle u glavnom od razornih bombi, požara i bojnog 
otrova. Ono treba da posluži svim slojevima stanovništva, bez 
obzira na dobu i zdravstveno stanje. 
1) Zaštita od razornih bombi. 

Računski se ne može točno i pouzdano odrediti djelovanje 
i učinak bombe. U glavnom ono je ovisno o vrsti i količini 
eksploziva, o težini bombe i o brzini lijeta, odnosno visini spu- 
štanja. 

Kod gradnje skloništa služimo se podacima dobivenim pri- 
bližnim metodama izračunavanja, upotpunjenim rezultatima 
pokusa i iskustva. 

Predviđa se, da će se normalno kod napadaja na gradove 
upotrebljavati lake i srednje teške bombe. To su bombe od 50 
do 300 kg težine. Teže bombe rabit će se vjerojatno samo u 
izvanrednim slučajevima. 


PROPIJER LIJEVKA 

Kad bomba padne i sudari se s tvrdim predmetom, ona 
svojom težinom i brzinom prodre u materijal i detonira, a pri- 
tisak plina, koji nastaje od eksplozije razmrska plašt i izbaci 
materijal u koji je bomba pala. 

U skrižaljci prikazano je kako duboko prodire . razorna 
komba u različite materijale. 


Težina arm. beton = nabiti beton 
bombe a =400 o = 220 g = 150 slaba čvrsti zemlja 
kg kgem?*  kgem?  kgem? pećina šljunak = ilovača 


50. 0,25 0.40 0.60 1.40 1.70. 3.50 
100 0.30 0.50 0.60 1.50 1.90 3.80 
300. 0.45 0.74 0.90 2.30 2.90 6.00 
Eksplozija na slobodnom prostoru, kad nema zapreke širi se 
na sve strane jednako u obliku kugle. U tvrdom materijalu 
širi se eksplozija u glavnom prema gore i to u obliku lijevka. 
Veličina lijevka što ga izbaci bomba svojom eksplozijom u 
raznim materijalima prikazana je u slijedećoj skrižaljci. 
Težina bombe kg slaba pećina čvrsti šljunak pijesak, ilovača 


50 o 4,50 o 5.00 o 6,00 
100 o 6,00 +$ 6,50 o 8,00 
300 o 8,50 o 9,50 o 12,00 


Kod detonacije nastaju osim ovih prvih učinaka još i se- 
kundarni učinci, koji ugrožavaju objekte, pa se kod gradnje 
skloništa moraju uzeti u obzir kao vrlo važni faktor. To su u 
glavnom, krhotine plašta bombe, izbačeni komadi iz lijevka 
eksplozije, ruševine okolišnih objekata, udar i tlak zraka, po- 
tres naa i požar i otrovni plin. 

Da bi se zaštitili protiv direktnih zgoditaka razornih 
bombi određene težine, bile bi potrebne konstrukcije stropa od- 
nosno pokrovnih slojeva u dimenzijama, kako su prikazane u 
slijedećoj skrižaljci. 


Težina arm. beton nabiti beton zaskioništa u tunelima 
bombe o=400 _ g=220 s=150 mekana čvrsti zemlja 
kg kgem? kgem?  kgem? pećina šljunak 
50 0.70 1.30 1.40 3.50 5.50 6.50 
100 1.10 1.70 2.10 5.00 7.50 9.00 
300 1.40 2.10 2.80 7.50 11.00 13.00 


Vrijednosti iz ove tabele mogu se smanjiti, ako se iznad 
ploče skloništa nalaze armirano-betonski stropovi katova, koji 
će izazvati eksploziju bombe prije nego padne na strop skloni- 
šta, i koji će usporiti njenu brzinu padanja, i time oslabiti 
njenu prodornu snagu. Smanjenje debljine armirano betonske 
ploče smanjuje se prema ovoj skrižaljci: 


Arm. betonska = drveni, željezni armirano betonski strop 
ploča skloništa grednici 5em 10cm 12cem 15cem 
8 = 400 kgem? nesigurno 2 4 9) 6 

8 = 220 kgem? nesigurno 3 8 10 12 


Ovo vrijedi u slučaju ako bomba kad pada pod 75% još mora 
proći kroz te stropove. 

Specijalni armirani beton za skloništa izvodi se s armatu- 
rom na međusobne razmake od najviše 15 em u oba smjera. U 
svakom drugom križanju moraju se šipke vezati. šipke moraju 
biti što kraće i proviđene kukama na oba kraja. U vanjskim 
zemljama postoje specialne patentirane mreže, koje služe kao 
armatura za skloništa (Benziger). 


ENG LESKA 


BENZIN SEROVA KINI ATURA..— 


Slika 2 


Obcdni zidovi skloništa, koji štite protiv direktnih zgodi- 
taka razornih bombi, ako su izveđeni od specijalnog armiranog 
betona moraju imati dimenzije prema ovoj skrižaljci: 

Težina bombe kg 50 kg 100 kg 300 kg 
arm. beton 
o = 400 kg/em? 0.80 1.00 1.50 

Stijene u zemlji moraju se zasipati krupnim kamenjem, da 
se pojačaju. 

Temelji moraju biti najmanje 50 em dublji od predviđe- 
nog prodiranja bombe u zemlju. (SI. 1.) 

Kod određivanja jakosti pojedinih dijelova konstrukcija 
skloništa protiv djelovanja indirektnih učinaka razornih bombi, 


uzima se naročito u obzir predorna snaga krhotina i ruševina, 
te tlak i vlak zraka, 

"Od prodiranja krhotina za bombe od oko 250 kg težine na 
udaljenosti od 20 m, moguća je zaštita raznim materijalima 
u slijedećim jakostima: A 


željezo sA PRESE a PEP EP EG 
arinirani beton S ogogta do a 10 
nabijani beton . (1... 4.4.0... 20 
drvo... s a i Ad a ik. Eo LAO 
ziđe od opeke. ćim AG. “#2288 
šljunak u oplati ili u vrećama . . . . 40 
pijesak u vrećama g. 4 «4 4 4 4 4 3 00 
zemlja u oplati sklika.& T9 


lejtaišajek minske bombe od 1000 oke pra | do- 
bivamo po prilici ove ekspanzione tlakove: 


na udaljenost od 20m . . . 5  kg/em? 
» a » 400m ... 2  kgjem?2 
EE) ,) , 100m . .. 0.3 kg/cm? 


kod eksplozije bombe od 500 kg eksploziva tlak zraka sma- 
njuje se za 30%: 

Za orijentaciju može se uzeti, da je za rušenje zida od 
opeke, 38 cm jakog dovoljan tlak od 0.3 kg/em2. 


2) Zaštita od požarnih bombi. 


Protiv požarnih bombi možemo se štititi na taj način, da 
budu svi vanjski dijelovi skloništa izvedeni od vatrosigurnog 
materijala, požaru da se dade što manje sredstva, za širenje, 
a konstrukcije da se osiguraju protiv prodiranja požarnih 
bombi., 

Krov zgrade može se osigurati protiv prodora požarne 
bombe konstrukcijom, koja će izdržati udarac pada bombe, i 
koja će odoljeti vrućini, koju razvija takova bomba. 

Požarne bombe, već prema veličini i vrsti mogu razviti 

vrućinu od 2000 do 30000, a kod izgaranja prskaju, tako da 
gorući dijelovi lete po više metara od samog žarišta. 
Na pr. protiv prodora požarne bombe od 2 kg težine do- 
voljna je zaštita, ako je krov izveden od armirano betonske 
ploče 8 em jake, ili ođ armirano betonske rebričaste ple, sa 
zaštitnim slojem betona sa željeznim ulošcima 12 em jakosti. 
Ako su krovovi nagnuti smanjuju se ove jakosti ploča. Za krov 
pod priklonom od 450% dovoljna je armirano betonska ploča 
T em jakosti, a može se upotrijebiti i drveno krovište s opla- 
tom od dasaka, koja se mora presvući limom 7 9 jakim. 

Protiv indirektnih učinaka požarnih bombi, t. j. požara, 
štitimo se na taj način, da sve gorive ili taljive dijelove za- 
mjenimo vatrosigurnim. 

Ako to nije moguće moramo ih zaštititi, tako da postanu 
otporniji. To se postizava na više načina n. pr. opločenjem sa- 
drenim pločama, cementnom žbukom na rabic mreži, obzida- 
njem opekom ili sl. ' 

Premazi, koji štite drvene dijelove od. vatre (kao n. pr. 
aluminium sulfat, borax i sl. ) nisu toliko sigurni, ali su znatno: 
jeftiniji. 

Ako nema drugog, može se upotrijebiti za tu svrhu vap- 
neno mlijeko ili cementna kaša. 

Vatrosigurnim smatraju se one konstrukcije, koje mogu 
bez većih deformacija izdržati 3 sata požara. Na pr. stup od 
običnog željeznog I profila br. 24 ako je nezaštićen može iz- 
držati u požaru oko 20 minuta; ako se između užih stranica 
ispuni betonom 1 sat; ako se ovije betonom 5 em debelim na 
najtanjem mjestu, koji je armiran spiralom od željezne šipke 
4 6, može izdržati do 7 sati u požaru. 

Ako se taj profil obzida opekom 6,5 cm debelo i žbuka, iz- 
držat će oko sat i pol požara; armirano betonski stup 20/20 
cm, ako mu je armatura zaštićena betonom u sloju od 3 em, 
izdržat će požar od oko 6 sati. 

Stup od drva 24/24 em prosjeka izdržat će oko 40 do 50 
minuta. Ako se zaštiti cementnom žbukom na rabitz mreži, 
s međurazmakom od 2 em, izdržat će u požaru oko 2 sata. 

3) Zaštita od bojnih otrova. 

Protiv prodora bombe s bojnim otrovom u prostoriju štiti 
nas dovoljno zaštita, koja je provedena protiv, razornih i po- 
žarnih bombi. 

Da otrovani zrak ne bi mogao prodrijeti u sklonište po- 
trebno je, da su svi obodni dijelovi nepropusni za zrak, i da u 
njima nema nikakovih nekontroliranih otvora ili pukotina. To 
vrijedi za stijene, stropove, prozore i vrata. 

Apsolutna nepropusnost za zrak teško bi se postigla, a 
nije niti potrebna. Kao dovoljno nepropusno, smatra se zid od 
opeke 25 em jakosti obostrano ožbukan. 

Tanje stijene moraju se .preličiti nepropusnim namazom, 
koji ostaje elastičan i odoljeva kemijskom utjecaju otrova 
(n. pr. bitumen). 


lI. Vrste skloništa 


Po namjeni mogu biti skloništa privatna, javna, sanitet- 
ska, za spremanje hrane, za čuvanje vrijednosti, spisa, umjet- 
nina i sl. 

Po izvedbi razlikuju se skloništa u glavnom na podzemna 
i nadzemna, koja se opet mogu izvesti od različitog materijala 
i u najraznovrsnijim konstrukcijama. 

U pravilu zgodnija su podzemna, skloništa, jer su manje iz- 
ložena učincima razornih bombi, i jer su zaštićena zemljom, . 

Za obične stambene zgrade, gotovo redovito, najpodesnije 
je mjesto, za izgradnju skloništa, u podrumu. Za zgrade gdje 
nema podruma može se sklonište izvesti izvan zgrade ili u io 
zemlju; ako se ovo adaptizu i pojača. : 

Slika 3 
1+ škrinja s klornim vapnom i pijeskom, 2. nepropusna vrata, 3. nepro- 
pusni prozor, 4. klupe, 5. škrinja za zatrovana odijela, 6. plinske ma- 
ske, 7. posuda za vodu, 8. klorno vapno, 9. oplata od mosnica, 10. bitu- 
menska ljepenka, 11. armirano betonski strop, 12. pod od opeka. 


in Građevine s normalnim debljinama stijena, daju bolju za- 
štitu ako su ispod zemlje. Specijalne građevine, s velikim deb- 

ljinama stijena, iznad 80 em od armiranog betona, može se 
smjestiti izvan zemlje. Ovakove zgrade izvan zemlje bolje će 
odoljeti blizom zgoditku razorne bombe, jer je učinak eksplo- 
zije na slobodnom zraku manji nego u tvrdom materijalu. 

Nasip zemljom iznad skloništa, koje nije osigurano protiv 
direktnih pogodaka, ne smije biti veći od 50 do 80 cm, jer bi 
prigušio detonaciju, a time pojačao njeno djelovanje prema 
dolje. Kod skloništa koja su građena protiv direktnih zgodi- 
taka lakih i srednje teških bombi, mora biti nasip zemlje visok 
najmanje 4 m, jer inače može biti štetan. 

Iznad skloništa može se postaviti sloj od tvrdog maie- 
rijala, koji ima svrhu, da bi izazvao eksploziju već na površini 
i da umanji prodornu snagu bombe. 

Ovi slojevi ne smiju biti izvedeni od monolitnog ili među- 
gobno čvrsto povezanog materijala, već moraju biti sastavljeni 
od slobodno položenih pojedinačnih komada naravnog ili umjet- 
nog kamena. Ovakav sloj može biti od koristi samo u slučaju, 
ako se između njega i stropa skloništa nalazi naslaga zemlje 
od najmanje 3 m debljine. Obično je ekonomičnije, da se po- 
jača sam strop skloništa. 

Za gradnju slobodno stojećih skloništa, dolaze u našim 
prilikama, u glavnom u obzir građevine od armiranog ili na- 
bijenog betona, jer su najekonomičnije. 


ss A: PODZEMNO SKLONIŠTE 
all PAPREČNI PRESJEK BA OBIVORENEM PRESTSNU. 
a 1:50 


uzpužni muissra 


ULIZU 


za zatrovana odijela, 4. alat, 5. plinske maske, 6. klorno vapno, 7. po- 
suda s vođom, 8. ležaji, 9. nepropušni otvor, 10. ventilacione cijevi, 11. 
klupe, 12. ventil za pretlak. 

Vrlo često izvode se ova skloništa u obliku tunela, jer je 
to konstruktivno najzgodniji. oblik. 

Za ovu svrhu, ima u drugim zemljama više standariziranih 
typova skloništa, koja se izgrađuju od već gotovih sastavnih 
dijelova. 

Sklonište od čeličnog žmurja izgrađuje se tako, da se u 
zemlju postave stijene, između njih iskopa se zemlja, a pro- 
storija natkrije se pločama: od valovitog lima, iznad kojih se 
izvede sloj armiranog betona. 

Sehosbergerova skloništa izrađuju se sastavljanjem cijevi 
od valovitog lima promjera 2.30 m. Ove se cijevi slažu u jarke 
oko 3 m duboke, međusobno se spajaju i zasipaju zemljom, 

Slična skloništa izvode se slaganjem cijevi od armiranog 
rotacionog betona. Cijevi su obično oko 2,5 m duge. Razdijelne 
i čeone stijene izrađene su od čeličnih ili armirano betonskih 
ploča. Ovakova se skloništa mogu rabiti kao privatna i kao 
javna. 


Slika 5 


Dobro se mogu upotrijebiti čelične lamele, koje služe za 


gradnju rudarskih tunela, naročito, ako se sklonište kopa u . 


obromku brijega (Slika 6) 

Ima još i drugih načina izvedbe podzemnih skloništa. 

U Engleskoj mnogo se preporuča izgradnja samostalnih 
nadzemnih skloništa u dvorištu, od armiranog betona. Zgodno 
mogu se po dva. ili četiri takova skloništa spajati u grupe. Ova 
skloništa izvode se najčešće samo kao zaštita od učinaka ra- 
zornih bombi i požara ali mogu se izvesti i nepropusna. za otrove. 
U tom slučaju moraju se opskrbiti dobrom ventilacijom, jer 
su dimenzije takovih skloništa svedene na najnužnije. (Slika 7) 
Tako se uzima za: 

6 osoba veličina 1,50 X 2,00 m 
8 : $ 1,50 X 2,70 m 
10 Ji 1,50 X 3,20 m 
12 43 ». 1,50 X 3,80 m 

Posebna su vrsta pojedinačna prenosiva skloništa. Ova se 
mogu dobro upotrijebiti u raznim prilikama, gdje moraju po- 
jedinci ostati uz svoje radno mjesto, kao n. pr. kod industrij- 
skih pogona, električne centrale i sl. (Slika 8) 

Slika 6 


Takovih typova ima izvedenih u tvorničkim serijama, na- 
ročito u Francuskoj. Obično su to čunjevi od 20—25 m/m jakog 
čeličnog lima, ili od armiranog betona, koji se mogu hermet- 
ski zatvoriti. 


Schindlerova skloništa jesu okrugli armirano betonski 
valjei sa više podzemnih katova jedan ispod drugoga. Odo- 
zgora su zaštićena jakom armirano betonskom pločom. 


Ova skloništa upotrebljavaju se kao javna skloništa pa se 
u njih može smjestiti i po više stotina ljudi. Slična skloništa 
samo nadzemna jesu Vinklerovi tornji, koji se izvode od armi- 
ranog betona, u formi visokih čunjeva. (Slika 9) 


Osim spomenutih vrsti skloništa ima još mnogo typova, 
pa ih nije moguće sve nabrojiti. 


Ill. Obična skloništa 


Svako sklonište treba da pruža zaštitu: 

a) od krhotina plašta bombe, od ruševina okolišnih obje- 
kata, od izbačenih dijelova iz lijevka eksplozije, od udara i vlaka 
zraka, te od potresa, 

b) od prodora požarne bombe i od širenja požara, 

6) od prodiranja bojnih otrova. 

MADZEMNA SKLONIŠTA U DVORIŠTU. 


TLOCRT PRESJEK 


DVA SUSJEDNA SKLOMIŠTA, 


Slika 8 


1) Smještaj. 


Po mogućnosti neka je sklonište ispod razine zemlje. Kod 
običnih stambenih zgrada, gotovo redovito je najpovoljniji 
smještaj u podrumu. U tom slučaju treba izabrati mjesto koje 
je lako: pristupačno s glavnog stubišta, koje nije izloženo učin- 

cima eksplozija u okolici, i koje se može konstruktivno: naj- 
lakše osigurati. 


aronišrk ći 

Sklonište ne smije ležati u neposrednoj blizini kotlovnice 
ili lako upaljivog materijala, jer bi se vrućina mogla i. preko 
zida prenesti u sklonište. , 


Kod zgrada, koje bi po svojoj namjeni, položaju ili veličini 
(n. pr. industrije, kolodvori, vojnički objekti i 81.) > mogle biti 
naročiti cilj napadača treba sklonište smjestiti izvan zgrada. 
U tom slučaju mora se ovo sklonište odmaknuti od zgrade 
toliko, da ne bude ugroženo od ruševina, ali tako, da se može u 
roku cd 3 do 4 minute potpuno zaposjesti. Dobro je, ako se 
može takovo sklonište spojiti sa zgradom natkrivenim prola- 
zom. Uzima se da udaljenost od brade mora biti bar jednaka 


Slika, T e : njenoj visini. 


Kuća 


' 
Kuća 


prokišrz »ronišre 

Slika 9 


2) Veličina skloništa. 


U jedno sklonište ne smije se sklanjati više od 50 osoba. 
Više manjih skloništa je bolje nego malo velikih (jer se na 
taj način ograničuje broj žrtava, u slučaju da sklonište bude 
oštećeno). 

Za svaku osobu mora se računati 3 m3 zračnog prostora. 


Pri umjetnom obnavljanju zraka može se ovaj prostor smanjiti | 


do 1 m3, ali pod uvjetom da za svaku osobu ostane najmanje 
0,60 m? površine poda. 

Skloništa moraju biti tako velika, da se za slučaj uzbune 
mogu u njima skloniti sve osobe, koje u zgradi stanuju ili rade. 
Za zgrade u kojima se radi s više smjena, treba sklonište od- 
mjeriti tako, da će ono moći zaštititi najveći broj namještenika, 
koji se u zgradi nalaze prilikom smjene. U zgradama, gdje se 
sakuplja i saobraća povremeno veći broj ljudi, treba predvi- 
djeti sklonište i za ove. Veličina ovih skloništa odmjerava se 
prema prosječnom, a ne najvećem broju posjetnika ili pro- 
laznika. i s 

Na pr. ; 

.. U trokatnoj zgradi s po dva dvosobna stana u katu, treba 
sklonište za oko 35 ljudi. Ako se ne predviđa umjetno zrače- 

nje potrebna je kubatura zraka 35 X 3 = 105 ms. X 
Ako je visina prostorije oko 3 m, potrebna je površina 
poda oko 35 m?. ' 


3) Prilazi u sklonište. 

Prilazi do glavnog ulaza u sklonište moraju biti pregledni, 
lagani i kratki. Moraju biti tako dimenzionirani, da se ne može 
dogoditi začepljenje prometa niti u slučaju panike. 

Oštre zavoje i strme ili zavojne stepenice treba izbjega- 
vati. Dobro je, ako se umjesto stepenica može izvesti blago po- 
ložene rampe. To je naročito potrebno za javna i sanitetska 
skloništa. ' 

Pred ulazom u sklonište dobro je, da se predvidi pretpro- 
stor. To se može izvesti najjednostavnije na taj način, da se u 
prizemlju ugrade vrata obita limom, tako da zadnji krak stu- 
bišta služi kao pretprostor. 


4) Izlaz za nuždu. 

Svako sklonište mora imati pored ulaza kroz ustavu još 
najmanje jedan izlaz za nuždu. Izlazi za nuždu moraju se 
nalaziti što dalje od ulaza, kako bi se sprečio opasan slučaj, 
da oba izlaza budu zatrpana ruševinama. Ako vode brzo na slo- 
bodu, izlazi za nuždu mogu prolaziti kroz susjedna skloništa 
ili sporedne prostorije. 

SKLONIŠTA, 


(2042! ZA nužov 


rapnečni marsa 


' Slika 10 ; 
1. brtvilo, 2. oplata od unakrsnih dasaka, 3. ljepenka, 4. čelični kapak, 
5. rešetka, 6. nepropusni poklopac, 7. vođa ili ulje, 8. gumena cijev, 9. 
cementni mort. : ž Ka 

. Kao izlaz za nuždu može se upotrijebiti i prozor, ako se 
za tu svrhu pripremi. Takav prozor mora biti tako udešen, da 
se može otvarati izvana i iznutra. Ispod prozora moraju se 
ugraditi hvataljke ili ljestve. . 
Veličina prozora, koji služi kao izlaz za nuždu mora biti 
najmanje 45/55 em. Da se osigura od zarušenja, često se iz- 
vodi izlaz za nuždu preko tunela par metara udaljeno od 

zgrade. 


5) Ustava. 
“Između ulaza i same prostorije skloništa ima se smjestiti 
međuprostor — ustava, koji služi kao vjetrobrani prostor i 


omogućuje izmjenično zatvaranje vratiju kod ulaženja i izla- 
ženja iz skloništa za vrijeme napadaja. 

Vrata ustave moraju biti osigurana protiv daljinskih uči- 
naka razornih bombi i protiv prodiranja bojnih otrova. . 

Vrata ustave i skloništa ne smiju biti smještena u pravcu. 

Površina poda ustave mora imati najmanje 5 m2. Kod 
manjih skloništa — za manje od cca 20 osoba — može biti do- 
voljna i površina od 3 m2. Najmanja širina ustave ima biti po 
mogućnosti 1,50 m. 

Jedna ustava može služiti kao ulaz u više skloništa. Kod 
većih skloništa, koja se sastoje od više posebnih prostorija. za 
sklanjanje, može se predvidjeti i više odvojenih ustava. Ulaz 
u sklonište može biti i kroz drugo sklonište, a ne neposredno 
kroz ustavu. 

Vrata u ustavi, moraju biti tako smještena da se može 
lako unašati ranjenike na nosilima i toliko međusobno udaljena, 
da između njih mogu stajati dva čovjeka, koji nose nosila. 

6) Zahodi. 

Za svakih 25 sklonjenih osoba potrebno je jedno zahodsko 
sjedište. Kod većih skloništa može se jedno sjedište računati 
približno i za 30 osoba. : 

Zahodi moraju biti do samog skloništa, a odvojeni po mo- 
gućnosti malim predprostorom. 

Zidovi između skloništa i zahoda, te predprostora moraju 
imati punu spratnu visinu. 

Ako su zahodi predviđeni za ispiranje vodom, treba pred- 
vidjeti posebne zahodske jame s poniranjem, a ako su priklju- 
čeni na kanalizaciju mora ova biti potpuno odijeljena od kućne 
kanalizacije i kod ulaza u sklonište proviđena protutlačnim 
ventilom. 

Ove su mjere potrebne. da ne bi preko kanala u sklonište 
prodrli bojni otrovi, ili u slučaju zarušenja vanjske kanaliza- 
cije, da ne bi voda prodrla u prostoriju. 

Mogu se rabiti i suhi zahodi s kemijskim rastvaranjem 
fekalija, ili zasipavanjem tresetnom prašinom ili pijeskom. Ovi 


suhi zahodi moraju biti proviđeni dvostrukim poklopcem, da. 


se spriječi širenje smrada. 

Zahodi moraju biti pristupni direktno iz sklonišne prosto- 
rije. Dobro je ako se ispred zahoda predvidi mali pretprostor. 
7) Zračenje. zo Ire 

Za osobe koje miruju računa se, da je prosječno potrebno 
oko 1 m3 zraka za 1 sat. Posebno treba uzeti.u obzir poveća- 
nje temperature i vlage. 

Jedna osoba odaje oko 70 kalorija na sat, a temperatura 
ne smije narasti preko 30%, s relativnom vlagom od naj- 
više 85%. , ' sha 
Radi obnavljanja zraka prije i poslije upotrebe, kao i radi 
boljeg uzdržavanja samog skloništa treba sklonište da ima 
dobro prirodno provjetravanje, koje se dobiva otvaranjem pro- 
zora i vratiju. 

Uređaj za umjetno provjetravanje mora se ugraditi ako na 
jednu osobu u skloništu dolazi manje od 3 m3 zračnog prostora 
U skloništima za više od 20 osoba i sa 3 ms zračnog prostora 
na 1 osobu treba predvidjeti i ugraditi sve potrebne cijevi; radi 
eventualnog naknadnog smještaja uređaja za ventilaciju. Ove 
uzidane cijevi treba da su pažljivo zatvorene na oba kraja, a 
njihov prolaz kroz vanjski zid mora biti nepropustan. Položaj 
ovih cijevi kod skloništa ispod zemlje treba iz vana označiti. > 

Uređaj za umjetno provjetravanje mora se uvijek izvo- 
diti u skloništima s promjenljivim brojem osoblja. Uvijek treba 
predvidjeti umjetno provjetravanje u skloništima gdje se radi 
za vrijeme napadaja iz zraka. 

Umjetnim provjetravanjem dovodi se za vrijeme napadaja 
iz zraka filtrirani vanjski zrak. Dovod svježeg zraka koji je 
pogodan za disanje, treba da spriječava neugodno zagrijavanje 
i prekomjerno vlaženje zraka, kao i škodljivo povećavanje 
ugljenog dioksida. Umjetno provjetravanje povećava nešto tlak 
zraka u skloništu prema vanjskom zraku. 

Mjesto usisavanja svježeg zraka može biti na pogodnom 
mjestu izvan skloništa i to 3—5 metara iznad zemlje. Usisani 
zrak mora prolaziti kroz filter (protiv bojnih otrova). i 

Zrak se vodi jednom ili više cijevi, koje su iznad povr- 
šine zemlje iz krtog materijala. Pri namještanju cijevi za usi- 
savanje treba paziti da su kolčaci upravljeni prema dolje. Otvor 
za usisavanje treba da je okrenut prema dolje i da je snabdje- 
ven sitom radi zaštite od grube prljavštine. Radi zaštite filtra 


od grube prašine može da se ugradi u dovodnoj cijevi filtar 


za grubu prašinu. B : 

Unutarnji promjer cijevi upravlja se prema .protjeku 

zraka i dužini cijevi po slijedećoj tabeli: iu 
Protjek u lit/min. 

300 600 1200 2400 5000 
do 100m 70 70 70 100 150 promjer 
10—15 m TO TO : 100. 125 150 cijevi u 
15—20 m 70 70 100 125 200 mm _: 
ra svaki zavoj ili koljeno računa se kao povećanje cijevi 

zaim. atadšogi X KV o 


178 


Kraj dovodne cijevi koja vodi u sklonište treba da je iz 
žilavog materijala (na pr. čelična cijev i sl.) Kraj cijevi na 
koji se montira filtar, treba da je snabdjeven pelešom koji od- 
govara promjeru cijevi. Peleš (Flanša) treba da se nalazi u 
udaljenosti od nekih 10 cm od unutarnjeg zida, a 25 cm od 
ruba stropa skloništa. Ke 

Dimnjaci i ventilacione cijevi ne smiju se upotrijebiti kao 
dovodne cijevi. 4 

Prema radu pojedinih osoba u skloništu treba dovoditi za 
jednu osobu u jednoj minuti najmanje slijedeće količine zraka: 

a) u sklonište s osobama koje miruju: 20—30 lit. u mi- 
nuti za jednu osobu, 

b) u sklonište gdje se radi za vrijeme napadaja iz zraka: 
prema mjestu i vrsti rada do 100 litara na 1 minutu za jednu 
osobu. Pri tome treba barem jedanput u 1 satu obnoviti zrak 
radi postizavanja dovoljnog pretlaka (2—5 mm vodenog stupa). 

Ventilatori s električnim pogonom i djelovanjem do 1200 
litara/mm, treba da su snabdjeveni napravom za pokretanje 
ljudskom snagom. Kod većih agregata s električnim pogonom 
treba instalirati pomoćni uređaj za električnu struju, koji se 
nalazi izvan ili u posebnom odjeljenju skloništa. e. 

Namještanjem ventila, koji automatski otpuštaju suvišni 
zrak kod graničnog pretlaka od 7—10 mm vodenog stupa, osi- 
gurava se dovoljno protjecanje svježeg zraka i izbacivanje 
upotrebljenog zraka napolje. Takav ventil treba da je istovre- 
meno i povratni. Prilikom projektiranja osnove skloništa, kao 
i prilikom rasporeda tih ventila, treba paziti na to, da upotreb- 
ljeni zrak, radi provjetravanja pomoćnih nužnika, najprije kroz 
njih prostruji pa tek onda da izađe napolje. Na sličan način 
može se obnoviti zrak u ustavi. 

Ako se veći broj skloništa nalazi neposredno jedno do dru- 
gog, to se mogu namjestiti centralni uređaji za provjetravanje 
s velikim filtrom. 

Kod centralnog provjetravanja treba predvidjeti dva do- 
vodna voda zraka, koji su međusobno udaljeni, tako da nema 
mogućnosti istovremenog kvara ili zatrpavanja dovoda. 

Kružni sistemi kod kojih se izdvaja ugljični dioksid iz upo- 
trebljenog zraka, a dodaje kisik, ne smiju se upotrebiti za sklo- 
ništa. 

Na pr. u skloništu smješteno je 45 ljudi, koji ne treba da 
rade. Dovodna cijev od filtera do 4 m iznad razine zemlje je 
8 m dugačka i ima dva zavoja. 

Dakle je ukupna računska duljina cijevi 8 + 2 = 10 m. 

Po čovjeku treba 25 1 zraka na minutu 45 X 25 = 1.125 
do 1.200 l/minutu iz skrižaljke izlazi za 1.200 1 zraka na minutu 


i dužinu cijevi od 10 m, da je potrebni promjer dovodne cijevi 
$ 70 m/m. Prema ovoj količini zraka dimenzionira se 1 filter. 

38) Instalacije. ' 

Kroz sklonište ne bi trebalo da prolaze cjevovodi, a naro- 
čito ne cijevi za plin. Korisno je imati u skloništu slavinu za 
vodu. 

* Ako je prolaz cjevovoda kroz sklonište neizbježiv, treba da 
su cijevi izvan skloništa snabdjevene ventilima za zatvaranje i 
slavinama za pražnjenje. Zatim treba da su dovodna i odvodna 
mjesta u zidovima i stropovima zatvorena plastičnim masama 
koje su nepropusne za plinove, a koje po potrebi dozvoljavaju 
«dilataciju. ' a 

Otpadnu vodu iz slavina za vodu i nužnika s vodenim ispi- 
ranjem treba odvoditi posebnom kanalizacijom nezavisno od 
kanalizacije zgrade. Na postojeću kanalizaciju smiju se priklju- 
čiti odvodne cijevi i nužnici samo onda, kada ne postoji opas- 
nost povraćanja vode. 

Ulazne puteve u prostorije skloništa treba osvjetljavati. 
Napolje ne smije izlaziti ni trag svjetlosti. 

U skloništu ne mogu se upotrijebiti svjetiljke sa otvore- 
nim plamenom, jer troše zrak, i proizvode toplinu. 

U slučaju kvara električnog dovoda najjednostavnije je 
osvjetljavanje skloništa pomoću električnih svjetiljki s bateri- 
jama. i 

Ako se osvjetljivanje vrši iz javne mreže električne struje, 
onda će biti korisno da se sklonišni uređaj veže na poseban 
vod struje, koji će dati struju i onda kada bi se pogonska, struja 
isključila. 

Ako je predviđena pomoćna instalacija za osvjetljenje, 
onda nju treba smjestiti u posebnom prostoru zaštićenom od 
ruševina i komada bombi. 

U slučaju da iz naročitog razloga, treba zagrijavati sklo- 
nište, ne smije izvor topline, u slučaju da se nalazi u skloništu, 
trošiti kisik. : 

Cijevi koje ne podležu djelovanju promjene temperature : 
mogu se«čvrsto ugraditi i zabrtviti olovom ili sl. 

Kanalizacija mora, biti snabdjevena protu-tlačnim zaporom. 
9) Konstrukcije. 

Obična skloništa moraju biti tako konstruirana, da mogu 
odoljeti indirektnom djelovanju razornih bombi, a time su uje- 
dno osigurana od prodora požarnih bombi. 

Da bi sklonište moglo odoljeti požaru moraju svi vanjski 
dijelovi kao prozori, vrata, zidovi i stropovi biti od vatrosigur- 
nog materijala. Radi osiguranja od prodiranja bojnih otrova 
moraju ti isti dijelovi biti nepropusni za zrak. ' 
10) Stropovi. 


be. 2 vo 


teret. 

Kako se ne mogu točno utvrditi stvarna opterećenja, koja 
će nastati rušenjem, to će se za proračunavanje stropa upo- 
trijebiti približni teret ruševina. 

Za višespratne zgrade s punim zidovima iznose približne 
težine ruševina: 

1.000 kg/m? kod zgrada do dva sprata, 

1.500 kg/m? kod zgrada do 4 sprata, 

2.000 kg/m2 kod zgrada s više od 4 sprata. 

Navedene vrijednosti proračunavanja vrijede za zgrade kod 
kojih je saobraćajni teret do 500 kg/m?. Kod većeg opterećenja 
stropa treba težinu ruševina povisiti za vrijednost prosječnog 
opterećenja preko 500 kg/m?. Za proračun tog prosječnog opte- 
rećenja dijeli se suma saobraćajnih tereta svih stropova iznad 
sprata s brojem stropova. Kod toga se ne uzima u obzir strop 
skloništa. 

Ako način konstrukcije zgrade (na pr. skeletna gradnja u 
čeliku ili armiranom betonu) čini nevjerojatnim, da će nastati 
opterećenja u napred navedenim veličinama, onda se na zahtjev 
može umanjiti teret ruševina do 1.000 kg/m? bez obzira na broj 
spratova. , 

Po švicarskim propisima ova su opterećenja znatno veća. 

Osim toga potrebno je stropove skloništa dimenzionirati 
još za pojedinačno opterećenje, koje može nastupiti padom po- 
jedinih većih dijelova gornjih konstrukcija na pr. greda. 

Kod zgrada s tri ili više katova uzima se za pojedinačno 
koncentrično opterećenje 20 tona, a kod nižih zgrada s 15 tona. 

Kod novogradnja s tri i više sprata veže se strop skloništa. 
sa zidovima pomoću raznih spona i kotvi tako, da 1 dužni metar 
zida može prenijeti horizontalnu silu od 1.500 kg. Spone mo- 
raju biti izvedene u dužini najmanje 30 puta većoj od najmanje 
mjere njihovog presjeka; uz to cne moraju biti položene u pro- 
dužnom cementnom ili hidrauličnom malteru. Napon na skliza- 
. nje građevinskog čelika ovih spojnih sredstava ne smije preći 
500 kg/m2. 

Strop skloništa mora da naliježe na okolne zidove najmanje 
u širini od 28 cm, a kod slabijih zidova u cijeloj širini. Strop ne 
treka konstruktivno vezati s ostalim graničnim stropovima. 

Kod postojećih zgrada mora se redovito strop pojačati. 
Kod toga treba birati konstrukcije koje ne će od udara ili treš- 
nje pokazati pukotine i kod kojih se ne mogu pojedini elementi 
od trešnje osloboditi. Dobar način osiguranja postizava se ume- 
tanjem armirano-betonskih stropova, ili stropova od valovitog 
lima na kojem se izbetonira armirano-betonska ploča. Najbolje 
je ovakove konstrukcije izvesti neovisno od postojećih, unutar 
prostorija. 

Za nuždu mogu se upotrijebiti drvene konstrukcije za po- 
jačanje stropova, ali ove treba redovito uzdržavati i stalno dr- 
žati pod kontrolom. 

Kod podupiranja drvenim konstrukcijama mora biti isku- 
san stručnjak, jer se pogrešnim razuporama može izazvati dje“ 

lovanje negativnih momenata i vlačnih sila u gornjem dijelu 
ploče, koje nisu računate. Na taj se način može strop znatno 
oslabiti. U principu ide se kod razupiranja greda i ploča za tim, 
da se smanji njihov raspon. Razmak razupora mora se za svaki 
slučaj napose odrediti, a kod svodova mora se cijeli svod pod- 
uprti uzdužnim gredicama na razmake od najviše 25 cm. Dobro 
je da se ispod svodova ili ploča podmeće oplata od dasaka ili 
mosnica, a na nju da se položi čvrsta bitumenska ljepenka. To | 
je potrebno da se zaštiti sklonište od padanja krhotina žbuke 
ili prašine, što bi moglo izazvati uzbunu. Ispod stupova polažu 
se grede, da se teret na pod razdijeli. Stupovi moraju se do- 
bro zakliniti s po dva suprotna klina, tako da ne dozvoljavaju 
deformacije konstrukcija, ali treba paziti da se ne pretjera, 
jer bi mogle nastati pukotine. 

Drvene konstrukcije moraju biti dobro vezane željeznim 
sponama, na svakom svom sastavu, tako da kod trešnje ne 
popuste. 

Drveni stropovi moraju se zamijeniti armirano-betonskim, 
ili se mora ispod ili iznad njih izvesti zaštitni strop. 

y 


Slika 11 
Na pr. u industrijskoj zgradi s tri kata treba pojačati strop 
skloništa. 
Postojeći strop je armirano-betonska ploča s gredama na 


razmake od 2.00 m. Raspon greda 4.00 m. Korisno opterećenje 
gornjih stropova 500 kg/m?. 


Opterećenje: 
teret ruševina. . . . . . 2.000 kg/m? 
vlastita težina. . .. 0. 400 kg/m2 
korisno opterećenje. . . . 500 kg/m? 


ukupno opterećenje . . 2.900 kg/m? 

Opterećenje podvlake uz zid računa se: 
2.900 kg X 2.00 m = 2.900 kg/tm 
' 2 
iz tabele izlazi, za raspon od 2 m i opterećenje 2.900 kg potrebna 
dimenzija grede oko 21/24 em. jane 

Opterećenje podvlake u sredini raspona 2.900 X 2 = 
= 5.800 kg/tm iz tabele izlazi, za raspon od 2 m i opterećenje: 
od 5.800 kg potrebna greda oko 24/26 cm. 

Opterećenje poprečne grede 2.900 Xx 0.30 — 877 kg, iz 
tabele izlazi za raspon od 2 m i opterećenje3.770 kg potrebna 
dimenzija grede 13/11 cm. 

Opterećenje stupa uz zid 2.900 X 2 X 1 = 5.800 kg. 

Iz tabele izlazi za opterećenje od 5.800 kg i visinu stupa 
2,5 m potrebna dimenzija od 13/13 em, radi lakše montaže uzet. 
će se stup 13/16 cm jak. 


TABELA ZA IZRAČUNAVANJE DRVEHIH PUDVLAKA ZA POJAČANJE STROPOVA U SKLONIŠTU.. 


jE 


OGTEREČENJA DRVENIH PODVLAKA U TOHAMA NA HT. 


o E = 
200 
RASPONI DRVENIH PODVLAKA U METRIMA 


Slika 12 


250 388 

TABELA ZA IZRAČUNAVANJE DRVENIH STUPOVA KAD PODUPORA ZA POJAČANJE STROPA U SKLONIŠTU. 

VISINE STUPOVA Hi METRIMA 


Slika 12b 


Opterećenje stupa u sredini raspona 2.9005x 2 x 2 = 
11.600 kg i visinu od 2.50 m potrebna dimenzija stupa 16/16 em. 


Za bačvaste svodove na traverzama izvodi se račun jednako. 


Dakle za podupiranje podruma veličine 6 X 4 m potrebno 
je pripremiti slijedeći drveni materijal: 

1 greda. _ 6 m duljine 24/26 em 

Žoga 6 id“ s 21/24 em 

Ši 6 6 Im 18/21 cm 

u4 RM: 1+ 13/11 cm 

10 stupova 250 m _ ,, 13/16 em 

2 stupa 250m _ ,, 16/16 cm 

24 m2 mosnica 

24 komada klinova. 

11) Stijene. 

Kod postojećih zgrada u podrumu su redovito zidovi već iz 
konstruktivnih razloga dovoljno jaki, da udovoljuju propisima 
za gradnju skloništa, pa ih ne treba posebno pojačavati. 

U slučajevima gdje je to ipak potrebno, izvodi se to na 
način kao kod pojačavanja stropova. Kod prigrađivanja treba 
paziti da se novi zid dobro poveže sa starim postojećim. 

Kad su konstruktivni dijelovi, koji nose strop skloništa, 
kao zidovi, temelji ili stupovi, opterećeni sa svim spratovima 
zgrade, dovoljan je računski proračun vlastite težine i saobra- 
ćajnog tereta stropa. Kod konstruktivnih dijelova, koji su op- 
terećeni samo stropom skloništa (podpornji i stupovi), uzima 
se u obzir i približni teret ruševina. 

Za zidove od opeka uzima se samo prvorazredna opeka, 
s najmanjom otpornošću na tlak od 150 kg/em?. Zida se samo 
s punim sastavcima. Upotrebljava se samo produženi cementni 
ili hidraulični malter. 


Obodni zidovi. 


Ako sklonište viri iznad zemlje do najviše 1 m, treba da 
je najmanja debljina zidova: 

od opeke u produžnom cementnom ili hidrauličnom mal- 
teru 38 cm, 

od nabijenog betona (s 200 kg cementa na 1 ms gotovog 
betona) 40 cm, 

od armiranog betona (sa statički proračunatom armatu- 
rom, glavnom armaturom od najmanje 0,5% betonskog pre- 
sjeka i odnosom mješavine od 300 kg cementa na 1 m3 gotovog 
betona), 30 em, 

od lomljenog kamena uzima se debljina zida, koja ima čvr- 
stoću zida od opeke u debljini od 51 em. 

Pri pregrađivanju i proširenju mogu se kao obodni zidovi 
upotrijebiti postojeći zidovi od opeka i sa običnim malterom 
u debljini od 51 em. Kod zgrada s dva puna sprata i kod otvore- 
nog načina izgradnje mogu se kao obodni zidovi upotrijebiti i 
postojeći zidovi od 38 cm debljine od opeka s običnom mortom. 

Kada sklonište viri znad zemljine površine više od 1 m, 
najmanja debljina obodnih zidova treba da je: 

od- opeke u produženom cementnom ili hidrauličnom mortu 
51 em, 

od nabijenog betona 50 cm, 

od armiranog betona 40 em, 

od lomljenog kamena uzima se debljina zida, koja odgo- 
vara otpornosti zida od opeke od 64 em debljine. 

Kod pregrađivanja i proširenja mogu se kao obodni zidovi 
upotrijebiti postojeći zidovi od opeka i sa običnim mortom u 
debljini od 64 cm. Kod zgrada do 2 puna sprata i kod otvorenog 
načina izgradnje, mogu se kao obodni zidovi upotrijebiti i po- 
stojeći zidovi od opeka u debljini od 51 em. 

Razdjelni zidovi u unutrašnjosti sklonišnog uređaja mo- 
raju imati ovu minimalnu debljinu: 

zid od opeka 38 cm, 

zić od nabijenog betona (s 20 kg cementa na 1 m3) 30 cm, 

zid od armiranog betona 15 em. 

Pri pregrađivanju i proširenju mogu se upotrijebiti posto- 
jeći zidovi od opeka ili nabijenog betona u debljini od 25 em. 

Pregradni zidovi za zahodski prostor, prostorije za sprave 
it. d. mogu se izvesti po volji. 

Obodni i razdjelni zidovi su nepropusni, kada su dobro 
spojeni s podom i stropom, a zidani s punim sastavcima i bez 
pukotina. 

Eventualne pukotine u zidu treba dobro izreškati i zabrt- 
viti cementnim mortom. 

Plastični kitovi za brtvenje pukotina mogu se upotrijebiti 
samo za nuždu. 


12) Otvori. 


Kapci prozora i vratiju moraju biti toliko jaki da mogu iz- 
držati tlak, ako su direktno izloženi 1000 kg/jm?, a ako su zašti- 
ćeni 500 kg/m?. 

Normalna veličina vratiju za ulaz u sklonište je oko 
0.80/2.00 m, a otvora za izlaz 0.45/0.65 em. 

Sve otvore u vanjskim zidovima treba zatvarati hermetički, 
a ako su izloženi udaru komada brizantnih zrna, onda treba da 
štite i od njih. 

Najbolja zaštita je čelični lim. Zaštitne kapke na prozo- 
rima i na izlazima za nuždu treba namjestiti na vanjskoj strani 
zida. 

Sva vanjska vrata i vrata između zaštitnog prostora i 
ustave treba da zatvaraju hermetički. 

Prozori i izlazi za nuždu osiguravaju se posebnim kapcima 
za zaštitu od komada rasprsnutih granata ili pak -posebnim 
za plin neprobojnim kapcima namještenim na unutarnjoj strani 
zida. Ovo posljednje pruža bolju mogućnost popravka zaštitnih 
kapaka iz unutrašnjosti skloništa. 

Sve otvore koji nisu neophodno potrebni treba izbjegavati. 
U zgradama koje već postoje treba sve suvišne otvore zazidati. 
Ako se otvori za čišćenje dimnjaka ne mogu otstraniti iz sa- 
mog skloništa, onda ih treba hermetički zatvoriti. 

Vrata moraju biti tako izvedena, da se njima može lahko 
rukovati, i da kod dulje uporabe ostanu nepropusna. 

Prag ulaznih vrati neka bude oko 10 cm viši od poda. Sva 
vrata moraju se otvarati prema vani. 

Okvir mora biti čvrsto ubetoniran u zid. U slučaju ošteće- 
nja ili deformacija, vrata se ne smiju zakliniti, već mora ostati 
mogućnost, da se u svakom slučaju mogu izvana i iznutra izva- 
diti iz petlja, odnosno da se mogu otvoriti. Kod manjih defor- 
macija moraju vrata ostati nepropusna. 

| Najbolja su vrata izvedena od čeličnog lima, ali mogu se 
' izvesti i od drva. Drvena vrata izrađuju se od mosnica sastav- 
ljenih na šip i utor, a izvana treba ih obiti željeznim limom. 
Mogu se izvesti vrata i od unakrst položenih dasaka, a između 
njih ulaže se bitumenska ljepenka. Ako se vrata izvode od 
lima potrebna im je debljina oko 25 mm ako su direktno izlo- 
žena, a ako su zaštićena oko 15 mm. Na obodu moraju vrata 
biti proviđena brtvilom t. j. prugom od elastičnog materijala. 

Za ovu svrhu rabi se najčešće gumena cijev 15 mm vanj- 
skog promjera, koja se ulaže u utor na obodu vratiju. Veličina 
utora je 9 X 12 mm. (Slika 13) 


Za nuždu i za improvizirana vrata može se umjesto gume 
upotrijebiti mekano impregnirano uže ili pusteni trakovi. Mate- 
rijal za brtvenje, poglavito, ako je od gume, mora se čuvati u 
zatvorenoj limenoj kutiji, a utor vratiju mora biti tako udešen, 
da se cijev može umetnuti u roku od 5 do 10 minuta. 

Ako vrata vode direktno na otvoreni prostor, mora se is- 
pred njih izgraditi brana od opeke, betona ili od naslaga vreća 
's pijeskom. 

Za prozore vrijede iste ustanove kao i za vrata. Prozori 
se brtve dvostrukim kapcima, od kojih imaju vanjski zadaću, 
da štite od učinaka eksplozije i požara, a nutarnji da priječe 
pristup otrovanog zraka u prostoriju. Ovi kapci pritisnu se uz 
zid pomoću prečki i klinova, ili vijcima. Ako su prozori izlo- 
ženi, moraju se zaštititi nasipom zemlje ili naslagom vreća s 
pijeskom. (Slika 15 i 16) 


Slika 16b 


. Sve ostale otvore i pukotine, kao n. pr. dimnjačka vratašca, 
Priključci peći, ventilacije i sl. koji se ne mogu zazidati, moraju 


189 


se dobro zabrtviti, pukotine ispuniti kitom a rešetke prelije- 
piti trakovima od čvrstoga papira. 

Umjesto kita, za provizorna brtvenja može se upotrijebiti 
kaša od novinskog papira otopljenog u toploj vodi. 


13) Oznake. 


Prilazi u sklonište moraju biti jasno označeni i osvjetljeni. 

Pred ulazom u sklonište mora biti znak s oznakom broja 
ljudi, koji može primiti sklonište. U prostorijama skloništa mo- 
raju biti izvješene upute za ponašanje, i za baratanje pojedi- 
nim napravama. 

Oznake skloništa su u drugim zemljama točno normirane. 
U Njemačkoj se rabe žute ploče sa crvenom crtom. 

Za javna skloništa moraju biti ovakove oznake izvješene, 
tako da se sa svakog mjesta dotičnog rajona može po njima 
lako naći najbliže sklonište. Za privatna skloništa moraju biti 
izvješene ploče s oznakom smjera od glavnog ulaza u kuću i od 
glavnog stubišta do samog skloništa. 


14) Uređaj. 


Osim već opisanih prostorija t. j. pretprostora, ustave, 
skloništa i zahoda, dobro je,.a za veća skloništa je potrebno, 
da imaju još neke prostorije. 

Korisno je, ako se između ustave i skloništa predvide pro- 
storije za svlačenje, za pranje i za oblačenje. 

Ovo je potrebno za one koji bi ulazili u sklonište za vri- 
jeme napadaja, pak bi postojala opasnost da su zatrovani. Ove 
prostorije moraju se rasporediti tako, da svaka osoba mora 
preko njih redom proći. Na taj se način spriječava unošenje 
otrova u sklonište. U većim skloništima treba predvidjeti po- 


sebno prostorije za spremanje hrane. 


Strojevni uređaj za snabdjevanje skloništa električnom 
energijom za pogon ventilatora, pumpe za vodu i za svjetlo, 
mora se smjestiti u posebne, potpuno odijeljene prostorije. 


15) Opskrba vođom. 


U skloništu treba osigurati dovoljne količine vode za pra- 
nje i za piće. Računa se, da je po osobi potrebno oko 20 1 vode. 

Za velika i sanitetska skloništa potrebno je da se provede 
vodovod s vlastitom pumpom, neovisan od gradskog vodovoda. 
Za obična skloništa najbolje je, ako se može u samom skloništu 
postaviti pumpa za vodu, ali u tom slučaju treba ispitati, da li 
ne postoji mogućnost, da se ta voda izvana ne okuži. Gdje to 
nije moguće, treba pripremiti dovoljne rezerve vode u zatvo- 
renim posudama, koje mogu biti od lima ili od stakla. 


16) Opskrba hranom. 


Hrane treba spremiti najmanje za dva dana. Sva hrana 
mora se čuvati u zatvorenim limenim ili staklenim posudama. 

Svježa .hrana, ako je suha, zamata se u vrećice od celofan pa- 
Pira. Hrana mora se birati takova, koja se može trošiti bez 
kuhanja ili grijanja. Ako se za spremište hrane predvide po- 
sebne prostorije, što je za veća skloništa bezuvjetno potrebno, 
one moraju odgovarati istim uslovima kao ostale prostorije 
skloništa, a naročito moraju biti nepropusne za otrove. 


17) Oprema. 


Pred ustavom treba da se kod samog ulaza nalazi škrinja 
oko 10 em duboka i oko 1 m? površine, s pijeskom i klornim 
vapnom. Škrinja mora biti tako smještena, da svatko tko ulazi 
u sklonište mora proći preko nje, da očisti obuću od even- 
tualnih ostataka otrova. U ustavi mora biti smještena li- 
mena posuda za odbacivanje zatrovanih odijela. Ova posuda 
mora biti što nepropustnija. Za svlačenje odijela rabe drvena 
kliješta. Čista odijela i rublje čuvaju se u zatvorenim škrinjama. 

Namještaj neka bude što jednostavniji, tako da se može 
što bolje čistiti i prati vodom. 

Potrebno je predvidjeti dovoljno mjesta na klupama i po 
nekoliko mjesta za ležanje. Drugoga pokućstva, osim eventu- 
alno kojeg stola ne treba. 

Osim naveđenog treba biti u skloništu pripremljeno: 

a) alat: sjekira, motika, pijuk, lopata, pila, čavli, 

b) materijal za brtvenje: pruge pusta, kit, ljepilo, papir, 
gumene cijevi i sl., 

c) sredstva za čišćenje od otrova: klorno vapno, rasprski- 
vač, sapun, kefe, ručnici, 

d) priručna apoteka, 

e) plinske maske i rezervni filteri, baterijske svijetiljke, 

f) gunjevi i rublje. 

Sve stijene. i podovi moraju biti što ravniji i glatki sa 
zaoblenim rubovima i kutevima, te od materijala koji se može 
lako prati vođom. 


IV. Skloništa protiv direktnih zgoditaka razornih bombi 


Ovakova skloništa imaju ispunjavati jednake uslove kao 
obična, ali moraju još odoljevati direktnim zgodicima razornih 
bombi, do određene težine. 

U postojećim zgradama redovito ne postoji mogućnost iz- 
gradnje ovakovih skloništa, već su to zasebne građevine. Po- 
daci o potrebnim dimenzijama stropova i stijena, kao i o na- 
činu temeljenja, te o potrebnom zaštitnom sloju zemlje, izlo- 
ženi su u prvom poglavlju. 

Prilazi moraju biti također osigurani od direktnih zgodi- 
taka i moraju se izvesti u lomljenoj crti. 

Naročitu pažnju treba posvetiti tomu, da se pojedini dje- 
UA na trešnje ne oslobode i ne ugroze sklonjene (n. pr. 
žbuka). 

Gradnja ovakovih skloništa za privatne potrebe, dolazi 
vrlo rijetko u obzir radi skupoće izvedbe. Za javna sanitetska 
skloništa bilo bi potrebno osigurati ih bar od zgoditaka lakih 
bomba. u . 

Skloništa osigurana protiv teških bombi, rabe se u glav- 
nom samo u vojničke svrhe (na pr. Maginotova i Siegfriedova 
lini ja). “vej. X o 
vA ovakova skloništa postoje različiti podzemni i nad- 
zemni typovi. 

Slika 17 


V. Javna skloništa 


Ova skloništa moraju odgovarati istim uslovima kao obična, 
a po mogućnosti da odoljevaju i direktnim zgodicima bar lak- 
ših bombi. Treba nastojati, da se ovakova skloništa grade što 
je više. moguće decentralizirano, jer su na taj način pristupač- 
nija publici, manja je mogućnost panike, i gubici su ograničeni. 

Prilaze i ulaze u javna skloništa treba tako udesiti, da ni 
u slučaju panike ne može doći do začepljenja proimneta, i da se 
vrata u svakom času mogu zatvoriti odnosno otvoriti. 

U takovim skloništima treba, da ima dovoljno mogućnosti 
za pranje:i čišćenje od otrova. 

Ustave moraju biti prostrane. Mora biti predviđeno umje- 
tno zračenje. 

Dobro je da se uz javna skloništa predvide sanitetski odjeli, 
a ako toga nema, mora se pripremiti prostorije za bolesničke 
krevete. 


VI. Sanitetska skloništa 


Ova skloništa moraju odgovarati svim uslovima, kao i 
obična skloništa. Veće sanitetske stanice moraju se osigurati i 
protiv direktnih zgoditaka lakih i srednje teških bombi. 

Prilazi moraju biti dovoljno široki i ravni. Po mogućnosti 
neka se umjesto stuba izvedu blago položene rampe, da bude 
unašanje bolesnika na nosilima lakše. 

Ustave kao i hodnici moraju biti dimenzionirani, radi pro- 
meta s nosilima, obilnije nego inače. 

Svako sanitetsko sklonište mora imati dva potpuno odije- 
ljena otsjeka i to jedan za zatrovane, a drugi za bolesne i ra- 
njene. 

Kod većih skloništa predviđa se više odjeljenja prema 
vrstama ozljeda. ' 

Raspored prostorija treba udesiti tako, da zatrovani do- 
laze direktno iz pretprostora u odjeljenu ustavu, iz ove u svla- 
čionicu, pa redom u kupaonicu, oblačionicu i u sklonište. 

Ove prostorije mogu se podijeliti po spolovima, a služe 
ujedno kao zaštita protiv prodiranja otrova u samo sklonište. 

U drugom odjeljenju, dolaze ranjenici iz pretprostora u 
čekaonicu pa preko lječničke ordinacije u bolničku sobu. 

Sanitetska skloništa moraju se grijati i trebaju imati pri- 
premu tcple vode. Ovo naročito vrijedi za odjeljenja za zatro- 
vane bojnim otrovima. Za ovakova skloništa potrebno je ta- 
kođer, da budu dobro osvjetljena, a naročito liječničke pro- 
storije. Izvor topline i svjetla ne smije biti otvoreni plamen, pa 
je zato najbolje, a za veće stanice i bezuvjetno potrebno, da se 
uz njih predvidi dovoljno jaka suha akumulatorska stanica 
ili agregati za snabdjevanje stanice električnom energijom, u 
slučaju, kad će biti nemoguće dobivati struju iz javne mreže. 
Strojevni uređaj treba da je smješten u posebnoj zaštićenoj 
prostoriji, koja je pristupna iz ustave. 

U takovim skloništima vrlo je važno, da se osigura tekuća 
vcda, što je moguće provesti, na prije opisani način. 

. Dosljedno tome biti će najbolje i zahode urediti za ispira- 
nje vodom, sa posebnom jamom s poniranjem. I 

. Sanitetska skloništa moraju biti snabdjevena dobrom 'i 
obilnom ventilačijom, pa za ovaj slučaj treba količine zraka, 
prema onima za obična skloništa, znatno povećati. Ša 

Osim svih potrepština, koje mora imati svako sklonište, 
treba u ovima, da bude predviđeno još sve, što je potrebno za 
pružanje lječničke pomoći. . 

Ustava mora biti dovolino velika, da u njoj mogu stati 
dva nosila s po dva čovjeka, koji ih nose. U svlačionici da bude 
dovoljno mjesta, da se u isu čas može svlačiti po više ljudi i 
da im kod toga mogu drugi pomagati. 

Tu treba imati posude za odbacivanje odijela. ' 

U praonici treba više tuševa, po mogućnosti s toplom 
vodom. Tu treba biti dovoljnih količina sapuna i klornog vapna, 
za čišćenje od otrova. U oblačionici treba predvidjeti veći broj 
sjedećih mjesta, škrinje.s rubljem, odijelima i s ručnicima. 

Liječnička ordinacija mora imati najnužnije aparate, in- 
strumente i materijal za liječenje i previjanje, za predviđene | 
slučajeve oboljenja. 

Svakako mora biti priređen operacioni stol i ležaj za bo- 
lesnike. Svi instrumenti i materijal moraju biti spremljeni u 
ormarima, koji se mogu hermetski zatvoriti. 

U odjeljenjima za zatrovane, treba imati pripremljene boce 


8 kisikom. 


U samoj prostoriji za bolesnike smješteni su ležaji, koji 
moraju biti pristupačni s triju strana. Slaganje ležaja do ]e- 
žaja nije dobro. 

Za svaki ležaj treba predvidjeti dovoljno pokrivača i gu- 
njeva. ; > di ' 

Stijene i podovi kao i svi predmeti u skloništu, moraju se 
tako izvesti i preličiti, da se mogu lagano prati vodom i či-. 
stiti od otrova. X 

VII. Zakloni sA sarobek 

Zakloni su jarci, kojima je svrha da štite od direktnog dje- 
lovanja krhotina, ruševina i udara zraka, što nastaju eksplo- 
zijom razornih bombi. Zakloni redovito nisu zaštita od bojnih 
otrova. oks #& 

Otvoreni zakioni koji se prave u jarcima ili od naslaga. 
vreća s pijeskom, mogu se upotrijebiti samo za nuždu. . X 

Zakloni kopaju se u slomljenoj crti s lomovima na svakih 
4 do 6 m. ' ' 

Na taj način ograničuje se širenje eksplozivnog udara. Na- 
slage vreća s pijeskom moraju biti najmanje dvije širine vreća 
široke, a iznad zemlje da ne budu uzdignute više od dvije širine 
naslage. Vreće moraju se međusobno dobro povezati jakom 
žicom. ' ' ' u. 
Jame moraju biti duboke najmanje 2.00 m, i toliko široke. 
da u njima može po jedan čovjek sjediti i jedan prolaziti, što 
iznosi oko 80 cm. ,* 

Stijene jarka moiaju se dobro razuprijeti i osigurati od 
urušenja. ' za « 

“Dno jarka treba izvesti tako da se u njem ne može zadr-' 
žavati voda, a to se postizava tako da se dno jarka kopa s pa-: 
dom prema jednoj dubljoj jami na kraju jarka. Preko dna: 

naslaže se krupno kamenje ili šljunak u koji se ulažu drenažne 
cijevi. Dobro je pod prekriti drvenim roštiljem. i 

Pokriveni zakloni savršeniji su od otvorenih, a štite kao i 
otvoreni od krhotina, ruševina i udara zraka. Nasip iznad ovih 
zaklona mora, biti 30 do 70 em. 

Najprimitivnija izvedba je od drvenih konstrukcija s po- 
krovom ed bitumenske ljepenke u dva sloja. Kod ovakovih za- 
klona stavlja se na ulaze zastore od teških gunjeva pojačanih 
ušivenim. letvama. 

Ovakovi zastori stavljaju se bar po dva jedan iza drugoga, 
a moraju preko okvira presizati bar za 20 em. Sa dvije strane 
ovi su zastori učvršćeni na okvir. 

Ovakovi zakloni donekle štite i od prodiranja bojnih otrova, 
jer su zaštićeni od direktne struje zatrovanog zraka. 

Zakloni od drvenih konstrukcija su najjeftiniji, ali im je 
trajnost vrlo ograničena. 

Mogu se zakloni praviti i od trajnog materijala n. pr. od 
željeznog žmurja, betonskih cijevi ili od armiranog ili nabija- 
. nog betona. U tom slučaju mogu to postati s malim dopunama. 
pouzdana i prava skloništa. 


Zakloni mogu se rabiti kao javna i kao privatna skloni- ' 
šta. Računa se da za jednog čovjeka treba predvidjeti oko 65 


cm dužine klupe. . 

Za smještaj zaklona odlučne su terenske prilike, ali mora 
se paziti da budu dovoljno daleko od zgrada i da ne postoji 
opasnost od ruševina. Uzima se da je potrebno da ta udaljenost 
jarka od kuće bude najmanje jednaka visini kuće. Udaljenost i 
prilazi moraju biti tako raspoređeni da se ovakovi zakloni 
mogu potpuno zaposjesti u roku od 3 do 4 minute. 


* *# * 


U nedavno vođenim ratovima u Španiji i u Poljskoj, a ta- 
kođer i u Kini, pokazala se ogromna vrijednost skloništa, kao 
i nevolja zbog njihovog pomanjkanja. Tamo se je pokazalo da 
je izgradnja skloništa, jedan od najvažnijih elemenata u su- 
stavu civilne zaštite. Bez skloništa ne može se ni zamisliti ci- 
vilna zaštita stanovništva. 

U tim ratovima pokazalo se je također, da ta skloništa 
treba pripraviti već prije neposredne opasnosti rata. Prvi zračni 


napadaji na gradove, uvijek su imali daleko najteže efekte u 


moralnom kao i u stvarnom pogledu, a to zato što se je pre- 
kasno započelo pripremati mjere za zaštitu pučanstva i obje- 
kata. 

Poučene ovim iskustvima, zemlje koje vode ratove, dobro 
su pripremile svoju pozadinu, a naročito svoje gradove. U svim 
gradovima Engleske i Francuske, kao i Njemačke, poduzete su 
opsežne mjere za zaštitu civilnog stanovništva od napadaja iz 
zraka. Ogromne svote novaca, uložene su u gradnju javnih i 
privatnih skloništa. 

Ispod mnogih parkova i trgova izgrađena su velika javna 
skloništa. 

Svaka industrija i ustanova u kojoj se sakuplja svijet, 
kao i svaka veća privatna zgrada moraju imati izgrađena sklo- 
ništa. Tuneli podzemnih željeznica u Londonu, na mnogo su 
mjesta adaptirani u skloništa. ' ' 

Nedvoumno je u praksi dokazana vrijednost skloništa i 
sav svijet priznaje velike usluge koje su u slučaju napadaja ta. 
skloništa učinila gradskom stanovništvu i time u vezi na- 
padnutoj strani. Bez dobro pripremljenih skloništa ne može se 
pozadina sačuvati od panike i nereda, jer narodom prevlada 
osjećaj potpune nesigurnosti. 

Ostaviti spremanje skloništa za krajnji čas pred napada- 
jem znači gotovo isto, što i ostati bez zaštite. 

Neposredno pred samu opasnost, ne će se moći nabaviti 
potrebni materijal, niti potrebna radna snaga, a pogotovo ne 
stručna, jer će biti potražnja prevelika, a mogućnost dobave 
neznatna. Zato treba, ako je to ikako moguće, odmah pristu- 
piti izgradnji skloništa, a ako to nije moguće treba bar sve pri- 
premiti, tako da se u slučaju neposredne opasnosti može u 
kratko vrijeme pripremljene dijelove ugraditi i time osigurati 
skloništa. 

Često mogu se građevine određene za sklonište u normalno 
vrijeme upotrijebiti za koju drugu korisnu svrhu. No uvijek 
mora ostati mogućnost, da se takove prostorije u najkraće 
vrijeme i s najmanje truda privedu svojoj glavnoj svrsi. 

Potpukovnik Janko Hameršak, Beograd: 
Zamračenje 


kao pomoćno sredstvo za zaštitu od napadaja iz zraka 


I. Opća načela zamračenja 


Za obranu za slučaj napada iz zraka potrebna je dobra or- 
ganizacija i cjelokupan rad općeg značaja, ali osim toga, još 
i u znatno većoj mjeri, potrebni su odvojeni, pojedinačni na- 
pori, u cilju neposredne zaštite pojedinih naseljenih mjesta, 
ustanova i objekata, koji mogu biti napadnuti. Te pojedinačne 
mjere za zaštitu različitih mjesta i objekata moraju se po- 
duzeti kod svakog od njih, jer rad u cilju obrane samo na jed- 
nom centralnom mjestu, za vrijeme samog napada, ne može 
dati uspješne rezultate. Ovo proističe kao posljedica prirode 
djelovanja zračnih sredstava, koja raspolažu velikom brzinom 
kretanja u prostoru i upućuju se pravo pojedinim mjestima i 
objektima u cilju napada — kako danju tako i noću. 

»Uredba o zaštiti od vazdušnih napada« sa dosada izdatim 
Pravilnicima I., II., III., IV. »A« i »B« dijelom predviđa .u glav- 
nom cjelokupnu organizaciju i rad na civilnoj zaštiti u zemlji 
— predviđa i dužnosti i odgovornosti pozvanih pa i svakog 
pojedinca, kao i sve mjere, koje treba preduzeti i blagovremeno 
pripremiti još za vrijeme mira, te da nas događaji ne iznenade. 
' Zaštitu od zračnih napada stanovništva i narodne imovine 
sačinjavaju sva sredstva, upotrebljena za njihovu zaštitu. Kako 
se prema upotrijebljenim sredstvima, civilna zaštita poglavito 
sastoji iz organizacija: kemijske, sanitetske i tehničke službe 
s odvojenim granama ovih službi prema njihovoj naučnoj i 
stvarnoj podjeli za ciljeve zaštite od zračnih napada, — a ove 
su organizacije iscrpno iznijete u odgovarajućim Pravilnicima 
o zaštiti od zračnih napada, — to ćemo se u ovom izlaganju 
zadržati samo na. jednom pitanju, koje još nije obuhvaćeno ni 
Uredbom, ni Pravilnicima o zaštiti od zračnih napada, a to je: 
»Zamračivanje (zamračenje)« — odnosno »Optičko maskira- 
nje« — kao što ga službeni »Uput za maskiranje« naziva. 

Tako se u tač. 5 čl. 23 »Uredbe o zaštiti od vazdušnih na- 
pada« predviđa, da će se i o pitanju službe maskiranja izdati 
odgovarajući Pravilnik, — u kome će pored ostalih vjerojatno 
i pitanje »Zamračivanja« biti regulirano i propisano, — ipak 
se po samoj važnosti pa i prioritetu ovog pitanja — nameće 
potreba, da se na ovo pomoćno sredstvo civilne zaštite , — baš 
u cilju same organizacije i blagovremene pripreme široj javno- 
sti skrene sva potrebna pažnja — barem u najglavnijim crtama. 

U noćnim zračnim napadima gašenje i podešavanje svjet- 
losti ima osobito veliki značaj u nizu mjera, koje imaju za cilj, 
da otežavaju orijentaciju. aeroplana i da smanje vidljivost 
objekata. Napadi će se vjerojatno češće vršiti noću, a osvjet- 
ljena mjesta (gradovi, saobraćajne stanice, industrijska podu- 
zeća i t. d.) igraju vrlo veliku ulogu u orijentaciji u noćnom 
lijetu. Neophodno je potrebno, da suvišne svjetlosti uopće ne 
postoje za vrijeme, kada je napad iz zraka moguć, a one koje 
su potrekne za vrijeme službe, radove, pomoći pri obrani it. d., 
da se smanje na najpotrebniju mjeru i na zgodan način što 


bolje prikriju od osmatranja iz zraka. 


Pogasivši sva svjetla, dovode se neprijateljski aparati, 
koji lete prilično visoko, do dezorijentacije, naročito ako ne- 
maju nikakvih drugih preciznih točaka, koje bi im mogle olak- 
šati snalaženje. Zamračivanje bilo bi najiđealnije, kad bi se 
sa strane električnih centrala ukinulo svako davanje svjetla, . 
ali ovo je u praksi neizvodljivo, jer u današnjim gusto naselje- 
nim centrima, gdje je život toliko kompliciran, električna ener- 
gija ne služi samo za rasvjetu, već i za pogon motora i stro- 
jeva, kao i ostalih važnih ustanova, čija je funkcija isto tako 
potrebna i za vrijeme samog neprijateljskog napada. 

»Uput za maskiranje« daje optičkom maskiranju (ma- 
skiranju svjetlosti) — sasvim umjesno i naročiti značaj, te 
predviđa u glavnom slijedeće radnje: 

a) potpuno gašenje svjetla, 

b) smanjivanje jačine svjetla do krajnih granica, 

c) tehničko maskiranje izvora svjetlosti protiv zračnog: 
osmatranja (zasjenjivanje izlaza svjetlosti). ' 

U većini slučajeva radnje, navedene pod b) i e) primje- 
njuju se istovremeno t. j. pored smanjivanja jačine svjetlosti, 
vrši se i tehničko maskiranje njegovih izvora (blenđanje). 

U grupu maskiranja svjetlosti ubraja se i: 

a) maskiranje vatri i varnica, koje proizvode mašine svih 
vrsta. U cilju maskiranja svih izvora svjetlosti ove vrste po- 
. je instalacija odgovarajućih štitova (hvatača varnica 
it. sl), 

b) preko dana — maskiranje dimova, koje stvaraju ove 
mašine. Za ovu svrhu mogu se korisno upotrijebiti: malodimno 
gorivo, sprave. za potpuno sagorjevanje, zamjena parnih ma- 
šina sa motorima, smišljena reorganizacija loženja i t. d. 


ll. Postupak i primjena zamračenja (optičkog maskiranja) 
u pojedinim slučajevima 

Najteže je zamračenje izvesti kod većih naseljenih mjesta. 
Zato pri obrani naseljenih mjesta, najveću pažnju treba po- 
kloniti organizaciji maskiranja pomoćnih repera. Noću kao re-. 
peri služe u glavnom vatre sviju vrsta i rasvjeta,. 
kao što je već istaknuto u I. dijelu ovog razmatranja: Gradsko 
svjetlo (električno i plinsko) mora biti uređeno tako, da do- 

pušta rukovanje njime s jednog centralnog mjesta. Pored toga 
osvjetljenje mora biti podjeljeno na ulično (vanjsko) i kućno, 
kako bi se prema potrebi odvojeno moglo maskirati. Uvođenjem 
reostata pri električnoj rasvjeti (odnosno umanjivanjem pri- 
toka količine plina pri plinskoj rasvjeti), rasvjeta se može, po 
želji i potrebi umanjiti ili potpuno ugasiti. Privatne auto- 
nomne centrale treba da uđu u sistem potpunog gašenja sa 
jednog centralnog mjesta. 

Pošto rasvjeta pomoću plina povećava opasnost za slu- 
čaj napada, zbog mogućih požara i eksplozije, potrebno je pri- 
premiti zamjenu ove rasvjete električnom, i za slučaj mobiliza- 
cije isključiti ju iz upotrebe. U slučaju primjene petrolejske 
rasvjete za razvjetu ulica i trgova, potrebno je imati specijalno 
osoblje, koje bi na dani znak o opasnosti, gasilo, odnosno po- 
novno palilo ulična svjetla. Pored nepokretnih svjetlosti u na- 
seljenim mjestima, treba umanjiti do krajnih granica pokretne 
svjetlosti (tramvajski i automobilski farovi). 

Unutrašnja rasvjeta, koja se, obzirom na neophodne po- 
trebe različitih službi, ne može potpuno gasiti, mora biti maski- 
rana pomoću zavjesa ili bojenjem, najbolje u zatvoreno-plavoj 
boji (ostale: zelenu, crvenu, žutu i t. d. treba potpuno isklju- 
čiti). Trgovinski izlozi moraju imati spuštene zastore (bez 
ikakvih otvora), ili zavjese po gore iznešenim uslovima. Sve 
javne zgrade (hoteli, kavane i t. d.) treba da imaju štampane 
upute za maskiranje svjetlosti, a posluga mora biti s njima 
upoznata. Upotrebu svjetlećih firmi i reklama treba uopće is- 
ključiti u mobilno i ratno doba. 

Svjetla ulične rasvjete trebaju imati potrebne štitove ili 
kape, koji zaklanjaju svjetlost u vertikalnom pravcu odozgo. 
Osim toga postolje oko stupa, sve do kraja rasvjetljenog kruga 
— što zavisi od oblika štita — ima biti posuto: sitnim šljun- 
kom ili ugljenom, u cilju uništavanja refleksa svjetlosti. 

Važnost i značaj maskiranja svjetlosti iziskuje prije svega 
dobru organizaciju nadzora i kontrolu. 

Dužnost će biti prije svega mjesnih upravnih vlasti i or- 
gana mjesnih odbora (tehničkog pododbora) da organiziraju 
ovaj nadzor i kontrolu i izdaju sve potrebne upute policijskim 
organima, i stanovništvu. 

Uglavnom — u ovim uputama treba za svaki slučaj — da 
se predvide konkretno slijedeće mjere i postupci: 

1) Za slučaj zračnog napada u selimai manjim 
gradovima, odvojenim predgrađima velikih gradova, gase 
se sva svjetla. Organi javne sigurnosti, t. t. službe i organi 
mjesne civilne zaštite služe se ručnim, dobro blindiranim svje- 
tiljkama. 

2) U većim gradovima, na dani znak za početak 
zračne opasnosti, gase se sva ulična svjetla kao i unutrašnja 
svjetla po zgradama. Ostaju samo za to dobro blindirane ulične 
svjetiljke kao signali na najvažnijim raskrsnicama, a u zgra- 
dama: organa javne bezbjednosti, najvažnijih nadleštava, koje 

rade i noću i organa civilne zaštite, što se unaprijed određuje, 
rade također s blindiranim ručnim svjetiljkama. Kada. se objavi 
stvarni napad (koji po svojoj prirodi obično traje samo kraće 
vrijeme), gase se i ova svjetla, u koliko se ne mogu dobro i 
sigurno zasjeniti. 

3) Postupak na željezničkim stanicama i pa 
robrodskim pristaništima sličan je napred nave- 
denom postupku u većim građovima. Gase se na dati znak za 
zračnu opasnost sva svjetla osim onih: na ulaznim i izlaznim 
(štitnim) signalima, na najvažnijim skretnicama, staničnim 
t. t. kancelarijama, u kojima se postavljaju zastrte i iz zraka 
nevidljive svjetiljke. Isti je postupak na parobrodskim prista- 
ništima i plovnim objektima. Kada se objavi napad, gase se i 
ova svjetla, a kod ulazne i izlazne štitnice željezničke stanice 
ostavljaju se čuvari sa spremljenim — potpuno zastrtim svje- 
tiljkama za davanje signala dolazećim odnosno odlazećim vla- 
kovima. 

Činovnici na telegrafskim aparatima — po potrebi — rade 
sa dobro zaštićenim ručnim svjetiljkama. 

4) Tvornice i slična poduzeća — na dani znak 
zračne opasnosti gase sva svjetla, koja se ne mogu drugim 
sredstvima dobro zasjeniti; mašine rade s minimalnim kapaci- 
tetom, najnužnije osoblje, koje poslužuje mašine, služi se do- 
bro zasjenjenim svjetiljkama. Kada se objavi zračni napad, 
gase se i ta svjetla, a mašine rade s minimalnom snagom. 

U odjeljenjima poduzeća i ostalih ustanova (laboratoriji, 
bolnice, ambulante i t. sl.), gdje se radovi ne mogu obustaviti 
ni za vrijeme napada, treba predvidjeti na prozorima nepro- 
zirne zavjese ili kapke; ako je ovo teško izvedivo uslijed veli- 
kih prozorskih površina, staklo oličiti bojama, koje apsorbiraju 
radijaciju svjetlosti. 

Kod peći za taljenje ruda ili za lijevanje i sličnih, osvjet- 
ljivanje prema nebu i okolini može se umanjiti i pomoću pro- 
stranih nadkrovišta od lima i t. sl. Da bi se osigurala neop- 
hodna ventilacija za vrijeme izlijeva, treba predvidjeti na gor- 
njim dijelovima krova zgodne otvore. Svjetlost samog izlijeva 
može se maskirati i posipavanjem suhim pijeskom ili prašinom 
od koksa, smještenim u naročitoj napravi za automatsko po- 
sipavanje — kad nastupi potreba. 

Kako se industrije lako otkrivaju, naročito noću svjet- 
lošću njihovih pojedinih postrojenja (industr. vatre, visoke 
peći it. d.), to su poduzeća dužna, da još za vrijeme mira pred- 
vide mogućnosti da do maksimuma umanje vidljivost ovakove 
rasvjete. Sve naprave i instalacije moraju biti isprobane — u 
pogledu gašenja svjetlosti — i osigurano momentano djelova- 
nje na dani znak. 

U svakom poduzeću treba rad podijeliti: 

— na onaj koji se može obustaviti u svakom momentu bez 
ikakvih posljedica i 


200 


— na radove, koji se ne mogu obustaviti: ljevaonice, ta- 
lionice, električne centrale i t. d., no i ovdje dobro je obustaviti 
rad po mogućnosti na znak da je opasnost zračnog napadaja 
neizbježiva.Naročito je važno, da svako-poduzeće napose ono 
izvan gradova ima svoje osmatračnice i dobru vezu sa stani- 
cama za objavljivanje opasnosti. 

5) Važni rasvjetljeni saobraćajni zna- 
kovi, koji služe i u mirno doba, dakle pod običnim prilikama, 
ostavljaju se i dalje, ali ih treba bezuslovno dobro zasjeniti. 
To su signali, ulični stupovi, natpisi ulica, obilježja stajališta, 
natpisi za skloništa, oznake apoteka, stanovi liječnika, stanica 
za spasavanje i t. d. 

6) Rasvjeta vozila. Na ovima može goriti samo 
svjetlo neophodno potrebno za njihovo kretanje, zadnja .svje- 
tla moraju biti crvena. Ako se vozilo kreće mora imati upa- 
ljeno posebno svjetlo, također sa zadnje strane. Farovi ne 
smiju bacati nikakvo svjetlo iznad horizonta, i svjetlosni miaz 
mora se oslabiti toliko, da se opaža po mogućnosti samo na 
100 m — ali nikako preko 400 m. Farovi se pokrivaju tako da 
svjetlost prolazi svega kroz jedan horizontalni propust 5—8 
cm ili se na iste postavlja jak filtar u plavoj boji. 

Reflektori na tramvajima mogu bacati svjetlost samo u 
pravcu saobraćaja, a sa svake strane kola postavljaju se male 
zasjenjene svjetiljke koje omogućuju raspoznavanje zauzetog 
prostora. Prednja svjetla željezničkih vlakova treba toliko za- 
stirati, da se mogu primjetiti samo iz pravca saobraćaja. 

Za svjetiljke manjih vozila (motocikl, bicikl itd.) vrijede 
iste mjere. Staklo ovih svjetiljaka snabdjeti maskom, te da 
se jedva opaža trag od 4 em. 

Mehanička vozila, koja su namijenjena za velike daljine 
(autokari) moraju uvijek nositi sa sobom, kada polaze na put, 
sredstva za zamračivanje. 

Unutrašnja rasvjeta u vozilima mora se prilagoditi u smi- 
slu svega prije navedenog. 

7) Ostala sredstva i mjere za zamračiva- 
nje i zasjenjivanje otvora, kroz koje svjet- 
lost izlazi. ' 

Kao što je već prije navedeno — svi otvori se moraju 
bezuvjetno zasjeniti svuda, gdje radne i stambene prostorije 
iziskuju veliku količinu svjetla. Na pr. unutrašnja mjesta ve- 
ćeg javnog saobraćaja, kao predvorja željezničkih stanica, dvo- 
rane za zborove, gostionice i kazališne dvorane, radnje — ako 
izlozi ovih nisu potpuno odijeljeni u pogledu prolaza svjetla iz 
prostorije iza njih. ' 

Prozorski kapci i zastori na vanjskoj strani zgrada, naro- 
čito mogu poslužiti za zamračivanje, ako ne propuštaju svjet- 
losti. Oni štite prozorska. stakla prilikom manjih bližih eks- 
plozija. Paz "ad: 

Ostale navlake (zavjese, zastori i t. sl.) koje se postav- 
ljaju na prozore, moraju biti dovoljno velike da pokriju sva 
mjesta, gdje bi se svjetlost mogla provući sa strane, a moraju 
biti također i pričvršćene, da ih vjetar ne može podizati. Ako 
imamo zastore, koji sami ne postižu propisno zasjenjivanje, 
onda se umanjuje i jakost izvora svjetla u sobi — lokalu. 

Efekat ovoga zamračivanja mora se ispitati u tamnim 
noćima na taj način, da se iz daleka gleda, dali je svjetlo pri- 
mjetljivo u momentu paljenja i gašenja. Najbolje se to može 
ocjeniti gledajući sa nekog višeg prozora preko puta zgrade — 
ili pak ako je to moguće, prilikom zajedničke vježbe iz aviona. 
Zbog toga se i preporuča da se organiziraju noćne vježbe samo 
za ovu svrhu, pa potom o rezultatu stanovništvo obavještava 
radi budućeg ravnanja i otklanjanja primjećenih nedostataka 
u službi zamračivanja. . 

U zgradama, koje su osjetljive za požar, moraju se upo- ' 
trijebiti sredstva za zasjenjivanje, koja su od teže zapaljivog 
materijala. 

Prilikom otvaranja vrata, koja vode napolje, nesmije pro- 
laziti nikakva svjetlost u tome pravcu. Zato se upotrebljavaju 
svjetlosne brane u obliku dvostrukih vrata, odnosno zastori 
odmah iza vrata, ili pak automatski prekidači, koji sami gase 
dio svjetlosti iza vrata, kada se ista otvaraju. 


8) Na kraju da spomenemo još nekoliko mjera za 
povećavanje sigurnosti saobraćaja. 


Na najvažnijim saobraćajnim mjestima (prolazima preko 
puteva, raskrsnicama, stajalištima i t. sl.) moraju se vertikalne 
i horizontalne površine rubova na cijelome dijelu uličnih pro- 
laza — bijelo obojiti. Zgodno je da su ove linije isprekidane, 
barem 5 dem linija i 5 dem međuprostor. Isto tako valja obi- 
lježiti i saobraćajne otoke. Stube u slobodnom prostoru treba 
obilježiti cik-cak linijom u pravcu kretanja. Drveće, stupove, 
laterne, ograde mostova na opasnim mjestima, zavojima ulica, 
uglovima i t. sl. treba bijelo obojiti do jedan metar visine. Boja 
treba da je otporna protiv vremena, ali ipak dobro vidljiva u 
mraku. 

9) Sredstva za zamračivanje i zasjenjivanje, koja su u 
ovom razmatranju spomenuta kao: različite navlake, šeširi, 
filtri od guste žice, svjetiljke i žarulje u plavoj boji mogu se 
dobiti — naručiti i kod nas u zemlji, a i kod poznatijih zastup- 
stava stranih tvrtka, Ali kao najsigurnija zaštitna mjera kako 
u gradovima i poduzećima uopće, tako i u svakoj kući biti će, 
ako se ima dovoljan broj rezervnih sredstava za rasvjetu kao 
džepne svjetiljke, petrolejske svjetiljke ili svijeće. Ali sva ova 
pomoćna ili rezervna svjetla moraju biti obložena tamno- 
plavom materijom. 

10) Odgovornost i nadzor nad službom zamračivanja tre- 
balo bi predvidjeti prilike ovako: 

Za pravilno zamračivanje (zasjenjivanje) treba činiti od- 
govornim vlasnika ili upravitelja nekretnina. Za zamračivanje 
na javnim mjestima treba da se brinu općinske i redarstvene 
vlasti, a za državna i vojna nadleštva — njihove starješine. 
Stanari u privatnim kućama treba da odgovaraju samo, ako 
se ne drže izdanih propisa i uputa, a ne iskorišćuju sva sred- 
stva, koja su im od strane stanodavca stavljena na raspola- 
ganje. 

Troškove za zamračivanje treba da, snose lica, koja su za 
isto odgovorna. Sve treba da je spremljeno tako, da se zamra- 
čivanje može odmah za tren oka provesti. 

Početak i trajanje zamračivanja treba da određuje redar- 
stvena vlast — odnosno za to određeni organi iz mjesnog od- 
bora dotičnog mjesta — a po odobrenju nadležne vlasti, koji 
treba da zajedno sa redarstvenom vlašću vrše i nadzor nad iz- 
vršenjem. Ako se ne da znak za završetak, treba da poduzete 
mjere traju uvijek do potpunog svanuća. 


ll. Zaključak 


Na završetku ovog članka treba naročito naglasiti slije- 
. deće: 

Kako je nesumnjivo, da će u budućim ratovima ejelokupni 
teritorij države biti izložen napadajima neprijateljskog zrako- 
plovstva, o čemu nam dovoljno svjedoče najnoviji primjeri 

kako na Dalekom Istoku, tako naročito oni iz Poljske i sa za- 
padnog fronta, to se nameće imperativna dužnost, da svaki 
bez razlike, u ma kome se kraju nalazio, u pogledu sigurnosti 
cd neprijateljskog djelovanja iz zraka poduzme u svom djelo- 
krugu pravovremeno sve što je do njega, te da i svi pojedinačni 
napori mogu dati one željene rezultate, koje s pravom i dr- 
žavna uprava očekuje od sviju svojih građana. 

Svaki dr žavljanin u slučaju potrebe treba da zna kako valja 
i treba raditi i postupati u danom slučaju: kako danju, kako 
noću i gdje može naći zaštitu od neprijateljskog napada. Služ- 
beni organi i ostala pozvana lica iz pojedinih mjesnih odbora 
trebaju se pobrinuti, da se za vrijeme neprijateljskog napada 
iz zraka kao i poslije izvršenog napađa poduzmu sve one mjere, 
koje su bile predviđene već u mirno doba i čija je svrha, da se 
djelovanje napada što više neutralizira. 

Već iz ovog razmatranja o pitanju »Zamračivanja« može 
se uočiti složenost i obujam zadataka, koje imaju da vrše ci- 
vilne vlasti kao i sva poduzeća, pa i svaki pojedini građanin. 
Naročito pak velike dužnosti i odgovornost padaju na leđa 
svih banovinskih i mjesnih odbora, koji su po »Uredđbi o zaštiti 
od vazdušnih napada« kao prvi pozvani i odgovorni za sve pri- 
preme iz područja civilne zaštite, kao i za to, da je svaki gra- 
đanin dovoljno poučen i pripremljen za najteže prilike, koje 
mogu nastupiti. Njihov rad i nastojanje međutim bit će okru- 
njeno uspjehom samo onda, ako naiđe na potpuno razumije- 

vanje od strane stanovništva kao i na njegovu spremnost, da 
samo, po svojoj moći podupre rad vlasti i svojih mjes- 
nih odbora za civilnu zaštitu. 

Zbog toga za sve ove pripreme, izrečene u ovom članku, ne 
treba čekati naročite naredbe, pravilnike, propise i zahtjeve 
vlasti, već treba i po vlastitoj inicijativi raditi, da 
se pripremi sve bez izuzetka. Pri tome treba tražiti savjete i 


tipute od nadležnih mjesnih odbora za civilnu zaštitu svoga, 


mjesta. 


Napomena: 


Pri izradbi ovog članka upotrebljeni su slijedeći izvori: 

1) »Uput za maskiranje (kamuflažu) u cilju zaštite od ne- 
prijateljskog osmatranja i dejstva iz vazduha« (Izdanje Mini- 
starstva vojske i mornarice Đ. Br. 847 od 18. I. 1933. god.) i 

2) Propis za zamračivanje u Njemačkom Reichu: »Ver- 


dunkelungsverordnung vom i, September 1939« (R. G. BI. I. 


SS. 1626). 


204 


Razne vijesti 


Zamračenje u Londonu. — U Londonu se je pokušalo olakšati situ- 
aciju koja je nastala uslijed zamračenja uvođenjem osobitih svjetiljaka. 
Međutim se je pokazalo da te svjetiljke, premđa skupe, mnogo ne po- 
mažu. Zato su mnogi dijelovi Londona, koji su kao posebne općine do- 
bili dozvolu za ovakovu rasvjetu, odustali od namjeravane primjene tih 
svjetiljaka. Jednako su odustala od te rasvjete mnoga željeznička po- 
duzeća. Tako će London ostati i dalje u mraku; što više, zamračenje će: 
se još pojačati, jer su od 1. siječnja stupili na snagu vrlo strogi pro- 
pisi o rasvjeti izloga i automobila te o upotrebi ručnih svjetiljaka. _Oče- 
kuje se ipak da broj nesreća neće rađi toga porasti, jer će vjerojatno- 
2/8 privatnih automobila nestati s ulica zbog novogodišnjeg povećanja 
poreza na automobile, T. 

Zasuni na tunelima londonske podzemne željeznice. — Da se tu- 
neli londonske podzemne željeznice ne bi poplavili, ako bi uslijed štete 
od zračnih napadaja u njih navalila voda iz Temze, postavljeni su na 
liniji ispod Temze, između stanica Waterloo i Charing Cross, čelični za- 
suni debeli 32,5 cm, težine 6 t, koji se pokreću rukom ili m 

Podzemni velegrad (Centre Maginot). — U francuskom časopisu 
»Sciencesg et Voyages« opisuje Arthenay podzemni Pariz koji na- 
staje. Radi se o sistemu automobilskih cesta koji će činiti s podzemnom 
željeznicom prometni centar duboko ispod zemlje. Rađovi koji se sađa 
u tom smislu vrše stajat će oko 150 milijuna francuskih franaka. Obzi- 
rom na značenje tog sistema u civilnoj zaštiti ti radovi se sada izvršuju 
ubrzanim tempom. 

Ovih nekoliko brojeva karakteriziraju podzemni Paris, kako je om 
danas izgrađen: 

186 km tunela METRO; 

1398 km glavnih vodova kanalizacije; 

2400 km vodovodnih vodova; 

2640 km plinskih vodova; 

570 km vodova za komprimirani zrak; 
11 km vodova centralnog loženja; 
7 km željezničkih tunela; 
.2 km tunela kanala sv. Martina; 
70 ha podzemnih kamenoloma. 

Novi plan predviđa izgradnju dviju glavnih osovina u dužini ođ 
16 odnosno 19,6 km, a uz to četiri diagonale u dužini između 13 do 
19 km. Sve to duboko pod zemljom. Tuneli se buše u dubini od 30 do 
60 m, te su potpuno sigurni i od najvećih bombi. Radi toga, kao i radi 
njihove važnosti u prometnom i zaštitnom pogledu naziva autor te pod-- 
zemne automobilske ceste »Centrom Maginot«. U tom centrainom ure- 
đaju, koji neće služiti samo prometnim svrhama, bit će predviđena skla- 
dišta hrane, goriva, vođe, oruđa i oružja. Uz to će se nalaziti spremište: 


vrijednosnih papira, telefonska centrala i uopće sve što je važno za ži-, 


vot francuskog glavnog građa za vrijeme napadaja neprijateljskih zrač- 
nih snaga. 


Za vrijeme zamračenja imaju podzemni automobilski putevi og- 


romno značenje. Oni mogu propustiti u satu 1200 do 2000 vozila uz br- 
zinu od 60 km i to u svakom smjeru bez ikakovih prometnih zapreka. 

Tuneli su izbušeni u jakom sloju vapnenca, gdje nema nikakove opas- 
nosti od pukotina i urušenja. T. 

Povratak evakuiraca u Helsinki. — U posljednje vrijeme vratilo 


se je u Helsinki oko 45.000 evakuiranih osoba. Na taj način se je po- 

većao broj stanovnika u finskom glavnom građu na kojih 75.000 ljudi. 
Razlozi . povratka bili su u nemogućim prilikama pod kojima su 

morali evakuirani živjeti u provizorno uređenim logorima. db 


Propisi i upute 

X Naknađe za izgubljenu plaću u slučaju avionskih napadaja. — U 
Njemačkoj se je već nekoliko puta pojavilo u javnosti pitanje o naknadi 
plaće za ono radno vrijeme kad se nije moglo raditi zbog uzbune. Sada 
je to regulirano ovim propisom njemačkog ministarstva rada: 

»Uzbuna zbog napadaja iz zraka spada u ratne događaje, koji jedna- 
ko pogađaju poduzetnika kao i namještenika. Jednako kao što mora pre- 
uzeti na sebe poduzetnik sve gubitke u prođukciji, tako mogu nastati 
gubici za radništvo u plaći. Da se ipak u tom pogledu spriječe po mo- 
Sućnosti teškoće, nastojat će se da se vrijeme koje je izgubljeno kod 
uzbune nadoknadi prekovremenim radom unutar 6 tjedana. Ako se taj 
prekovremeni rad ne može provesti, imat će poduzetnik, ukoliko je u 
mogućnosti, platiti namještenicima do 50% njihove plaće ili normalne 
zarade.« 

Naknada od države se ne može u nikojem slučaju tražiti. T. 


Pomoć susjedstva u sustavu civilne zaštite u Njemačkoj. — Na na- 
čelu samopomoći izgrađuje se njemačka kućna zaštitna zajednica. Ako 
njene snage nisu đovoljne, obvezane su da pruže pomoć susjedne za- 
štitne zajednice. Izvršenje te pomoći susjedstva je u Njemačkoj ob v e- 
zatna dužnost, i propusti u tom pogledu su kažnjivi. Prema od- 
redbama zakona od 1935. kaznit će se do 2 godine zatvora svatko tko 
kod nesretnog slučaja ili opće Pogibelji propusti pružiti pomoć,, a po 
zdravom prosuđivanju bio je u mogućnosti da to učini. Ta obveza je 
opća i ona se mora spontano izvršiti. Međutim, kao osobito kršenje te 
obveze ima se smatrati, ako se pojedinac ogluši da Druži pomoć kada 
je po redarstvenim organima na to pozvan. Takvim se pozivom može 
također smatrati i traženje pomoći po nadzorniku kućne zaštite u ko- 
Jiko se ti nadzornici postave za pomoćne redarstvene organe. No i ne- 
zavisno od toga, kako je prema odredbama njemačkih propisa nadzornik 
zaštitne zajednice dužan da osigurava i organizira pomoć, to se ima 
smatrati da je svaki poziv nadzornika u tom pogledu jednako vrijedan 
kao i poziv redarstvenih organa. Tako je u Njemačkoj i u tom pogledu 
osigurano bezuvjetno funkcioniranje međusobne pomoći uopće, a su- 
sjedske pomoći napose. T. 

